Asefran amezwaru , yeɛna tizenzaɣ d aseḍɛef n kra n yimesla deg ususru i yellan deg tantaliyin n tmaziɣt ugafa am teqbaylit d tmaziɣt n Marruk .imesla-agi ttilin am wakken d aggaɣen i d- nufa deg unẓul am tantala tatergit am wakken yella anda ttilin deg tantaliwin n ugafa mi ara yellin kra n yisekkilen n ugemmay seg -sen : « /b/ -/ḇ/ » - « /d/ -/ḏ/ » -« /g/ -/g̱/ »« /k/- / ḵ/ »- « /t/ - /ṯ/ » . Am wakken tella tufayt i yellan di kraḍt n tantaliwin id - nsummer maca amesli /ṛ /nufa -d belli ur urǧin yella yettuɣal - d uffay deg ususru kan acku tettili -d tufayt deffir n yimesli /r/ negh isekkilen niḍen am /x/ , /q/ neɣ d /ɣ/ . Llan imesla deg tantaliwin n tmaziɣt azal -nsen d tanɣit acku imesla-agi ttilin d aggaɣen neɣ d izenzaɣen nrennu ɣur-sen azgen aggaɣ "ʷ" .ayagi ,yeṭṭuqet deg tantala taqbaylit id -nwala seg imedyaten id -nufa deg wammud . Am wakken , llan imesla sɛun azal n ugɣenzaɣ .Maca imedyaten ur nufi ara aṭas axaṭar ttilin ladɣa di tantala tamaziɣt .nsumer-d tussda acku tuget n yimesla i yellan deg ugemmay zemren ad ssden .